પ્રિય બાળકો! જાદુ કોઈ ને કોઈ રીતે વિજ્ઞાન સાથે સંકળાયેલું છે. આપણે અહીં અનેક પ્રકારની જાદુની ટ્રિક અપનાવી છે અને આજે પણ આપણે એવી જ એક ટ્રિક અપનાવી બોટલમાં વાદળ લાવવાનો પ્રયત્ન કરીશું. બોટલમાં વાદળ ઉત્પન્ન કરવા માટે સૌ પ્રથમ બોટલમાં થોડું પાણી લઈ લો. વીડિયોમાં બતાવ્યા મુજબ એટલું જ પાણી બોટલમાં ભરવું. હવે એકસાથે ચારથી પાંચ માચીસની સળી લઈ તેને સળગાવો. માચીસની સળીઓ સળગી જાય એટલે તેને બોટલમાં નાખી ૧ સેકન્ડ બાદ તરત જ બોટલનું ઢાંકણું બંધ કરી દો. ઢાંકણું બંધ કરતાં જ તમને બોટલમાં સહેજ ધુમાડો દેખાશે. હવે બોટલને જોરથી દબાવો અને છોડી દો. બોટલમાં વાદળ બંધાવાનું શરૂ થવા લાગશે. ફરીથી એવી જ રીતે બોટલને ૩થી ૪ વખત દબાવો અને છોડો. બોટલમાં વધુ ને વધુ વાદળ દેખાવા લાગશે અને થઈ જશે બોટલમાં વાદળ ઉત્પન્ન. આ ટ્રિકને અજમાવવા માટે તમે એનો વીડિયો પણ જોઈ શકો છો. ચાલો ત્યારે, કરી જુઓ બોટલમાં વાદળ ઉત્પન્ન.